|  |
| --- |
|  |

# የአዲስ ኪዳን መሠረቶች– ሞጁል አንድ– የወንጌላት መግቢያ

# የመወያያ ጥያቄዎች

1. ከትምህርቱ ያገኛችሁት እጅግ ወሳኝ የሆነ ነገር ወይም ከትምህርቱ በውል ያልተረዳችሁት ነገር ምንድን ነው?
2. በመጽሐፍ ቅዱሳችን ውስጥ የተካተቱት አራቱ ወንጌላት እውነተኛ መሆናቸውን በምን እናውቃለን?
3. በአራቱ ወንጌላት የተነገረው ታሪክ አንድነቱ እንዴት ነው?
4. በወንጌላቱ መካከል ያለው የተለያየ አቀራረብ ያስከተለው ግልጽ ችግር ምንድን ነው?
5. የአራቱ ወንጌላት የየራሳቸው የሆነው የትኩረት መለያዎቻቸው ምንድን ናቸው?
6. አራት ወንጌላት እንዲኖሩን እግዚአብሔር የፈቀደው ለምንድን ነው ብላችሁ ታስባላችሁ?
7. ይህ ትምህርት በአራቱ ወንጌላት ላይ ያላችሁን መተማመን እንድታሳድጉ አግዟችኋልን?
8. የመጽሐፍ ቅዱሱ ወንጌላት “መልካሙን የምሥራች” በገለጹበት መንገድና ሰዎች በዘልማድ ወንጌልን ለማብራራት በሚሞከሩበት መንገድ መካከል ምን ልዩነት አስተዋላችሁ?
9. ሕይወት ለዋጭ የሆነው የኢየሱስ ክርስቶስ ማንነትና ሥራ አኗኗራችንን ተጽዕኖ ሊያሳድርበት የሚገባው እንዴት ነው?
10. ወንጌላት የብሉይ ኪዳንን ታሪካዊ ትረካዎች እንድንገነዘብ የሚያግዙን እንዴት ነው?
11. ወንጌላት የተጻፉት በወደቁ የሰው ልጆች እስከሆኑ ድረስ ስለ ተዓማኒነታቸው እርግጠኛ መሆን እንዴት እንችላለን?
12. በወንጌላት መካከል ያለው ብዝሃነት በቤተክርስቲያን ውስጥ ያለውን ብዝሃነት እንድናደንቅ የሚያግዘን እንዴት ነው?
13. ኢየሱስ መሲሃዊው የእስራኤል ንጉሥ መሆኑ በሕይወታችሁ ላይ ተጽዕኖ የሚያደርገው እንዴት ነው?

**በተዛምዶው ላይ የቀረበ የማጠቃለያ አረፍተ-ነገር– ልዩ ልዩ አቀራረብ– የሚገጥሙን ችግሮች**: ራሱን የታሪኩ ባላንጣ አድርጎ የሚያቀርበውን የስጋን ሥራና ፈተናዎቹን ድል ልናደርግ የምንችልበት ብቸኛው መንገድ በወንጌላት ውስጥ በክርስቶስ አማካይነት የተገለጠውን የእግዚአብሔርን ክብር ማየት ነው። በሰዎች ሕይወት ውስጥ እምነትን ማስረጽን ዒላማው ያደረገውና እውርነታችንን የሚያስወግደው የክርስቶስ የክብሩ ራእይ ነው። ማቴዎስ ያተኮረው ክርስቶስ የእግዚአብሔርን የከበረ መንግሥት የሚያመጣው በብሉይ ኪዳን ተስፋ የተገባው ንጉሥ በመሆኑ ላይ ነው። ማርቆስ ደግሞ እርሱን የሚያቀርበው በክፉና በተላላኪዎቹ ላይ ሊዘምት ወደ ጦር አውድማው የወጣ፣ መከራን የተቀበለ፣ ስለ ሕዝቡም ተዋግቶ የረታ ተዋጊ አድርጎ ነው። ሉቃስ ደግሞ እርሱን የገለጠው ለዓለም ሁሉ የሚራራ አዳኝ አድርጎ ሲሆን ማዳኑም እዚህ ግቡ የማይባሉትን ሁሉ የሚያካትት መሆኑን አመልክቷል። ዮሐንስ ደግሞ እርሱን እንደ እግዚአብሔር ልጅ ያቀረበው ሲሆን፣ በዚያም ከአባቱ ጋር ባለው ለየት ያለ የፍቅር ግንኙነት፣ ሕዝቡን በመታደግ እርሱን እንዲመስሉለት ለማድረግ ያቀደውን የአባቱን ዕቅድ ለማሳካት ራሱን የሰጠ አድርጎ አቅርቦታል።

**የነገረ-ጉዳይ ጥናት :** ማርሊን የሴቶችን የመጽሐፍ ቅዱስ ጥናት ትመራለች። ለጥናቱም ብርቱ ዝግጅት አድርጋለች፣ ትኩረቷን ያደረገችው ግን፣ ሴቶች ሊያደርጉ በሚገባቸውና በማይገባቸው ነገሮች ላይ ነበር። መጽሐፍ ቅዱስን የምታየው የአድርግ አታድርግ መጽሐፍ አድርጋ እንጂ አንድ ዋና ገፀ-ባሕርይ/ጀግና፣ ጠላቶችና ሊድኑ የሚገባቸው ሕዝቦችን የያዘ ታሪክ አድርጋ አልነበረም። ስለ አንድ የመጽሐፍ ቅዱስ ታሪክ ካጠናች በኋላ፣ ገፀ-ባሕርዩን፣ በእያንዳንዱ ምንባብ ውስጥ የተገለጠውን ጀግና ድርጊትና ክብር አጽን ዖት ትሰጠው ጀመር። “የታሪኩ ጀግና አንድ ነው ሆኖም በእያንዳንዱ ምንባብ ውስጥ የተለያዩ ልብሶችን የለበሰ ይመስላል።” በማለት ተናገረች። በያንዳንዱ ምንባብ ውስጥ በተለየ አጽንዖት የተገለጸውን ኢየሱስን በማስተዋል ሰዎች እንዲደነቁ አደረገች፣ ከዚያም በዚያው አውድ መሠረት “ሊያደርጉ የሚገባቸውን” ወይም “ሊያደርጉ የማይገባቸውን” በማሳየት አሳሰበቻቸው።

የማገናዘቢያ ጥያቄዎች

1. ባለፉት ጥቂት ወራት ያቀረባችኋቸውን ስብከቶች እና/ወይም ትምህርቶች መርምሩ። በክርስቶስ የክብሩ ራእይ አውድ መሠረት ስለመታዘዝ እግዚአብሔር ላስቀመጠው መመዘኛ ትኩረት የሰጣችሁት ምን ያህል ነው? ለሰጣችሁት ምላሽ የሚረዳ ምሳሌ አቅርቡና አብረዋችሁ ከሚማሩት ጋር ተወያዩበት። የሚከተሉትን አማራጮች ተመልከቱ:

ሀ. በስብከቱ/ትምህርቱ ውስጥ ክርስቶስ አልተጠቀሰም።

ለ. ክርስቶስ አንድ ጊዜ ተጠቅሷል።

ሐ. ክርስቶስ ጥቂት ጊዜ ተጠቅሷል።

መ. ክርስቶስ በዋናነት የተጠቀሰው ልንከተለው እንደሚገባ ተምሳሊት ነው።

ሠ. በአብዛኛው ያተኮረው በመታዘዝ ላይ ነው፡ ማለትም በአድርግና አታድርግ።

ረ. ስብከቶቼና ትምህርቶቼ የተቀረጹት ሰዎች ክርስቶስን ተስፋ የተገባውን መንግሥት የሚያመጣ ንጉሥ አድርገው እንዲደነቁበት ለማድረግ ነው።

ሰ. የቀረ ነገር ካለ?

ተግባራዊ የቤት ሥራዎች

* በምትገኙበት ማኅበረ-ምዕመናን ውስጥ መደበኛ ያልሆነ ምርምር አድርጉ። ባለፈው ሳምንት ካቀረባችሁት ስብከት ወይም ትምህርት ዋናው ጉዳይ ከልማዱ ጋር ሳይጣረስ በሕይወታቸው ላይ ተጽዕኖ እንዲያሳድር ለማድረግ የሚቻልበትን አንድ መንገድ ፈልጉ። በሳምንቱ ቀናት መካከል የተለያዩ ሰዎችን በመጠየቅ፣ ይህንን ለተከታታይ ሳምንታት ማድረግ ትችላላችሁ። አስተማሪ/ሰባኪ ባትሆኑም፣ ይህንን ምርምር ማድረግ ትችላላችሁ። የተገኘውን ውጤት ከፓስተሩ ጋር ማውራት ልትፈልጉም ላትፈልጉም ትችላላችሁ። ግን እርግጠኛ ልትሆኑ የሚገባችሁ በፈራጅነት መንፈስ አለማድረጋችሁን ነው። የስብከቶቻችሁን አጽንዖቶች በየጊዜው ለማስተካከል ፈቃደኛ ሁኑ።